**Előterjesztés Litér Község Önkormányzat**

**szociális és gyermekvédelmi igazgatásról és ellátásokról szóló rendeletének módosításához**

**2018. november 29.**

**Tisztelt Képviselő-testület!**

**Tisztelt Bizottság!**

Litér Község Önkormányzatának képviselő-testülete módosította az étkezési térítési díjakról szóló rendeletét, és 2018. szeptember 1. napjától a Litéri Csivitelő Óvoda és Bölcsőde konyhájából történő ebéd kihordásánál a szociális étkezők részére kiszállítási díjat állapított meg, és éthordók helyett az étel szállítása egyszer használatos edényzetben történik.

Ezzel kismértékben növekedett az elmúlt évekhez képest a szociális étkezés térítési díja, viszont az alacsony jövedelemmel rendelkező igénylőnek, ez a mértékű emelés jelentősen megnehezíti a térítési díj kifizetését.

Kérem a Tisztelt Képviselő-testületet és a Bizottságokat, hogy az előterjesztést megvitatni, valamint a rendelet módosítást elfogadni szíveskedjenek.

Litér, 2018. november 16.

Bencze Éva sk

jegyző

**Litér Község Önkormányzat Képviselő-testületének**

**…/2018. (XI…..) Önkormányzati rendelete a**

**4/2015.(II.27.) számú szociális és gyermekvédelmi igazgatásról és ellátásokról szóló rendeletének módosításáról**

Litér Község Önkormányzatának Képviselő-testülete a szociális igazgatásról és a szociális ellátásokról szóló 1993. évi III. törvény 32. § (3) bekezdésében, 25 § (3) bekezdés b) pontjában, 32. § (1) bekezdés b) pontjában, 132. § (4) bekezdés g) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. Törvény 13 § (1) bekezdés 8. a) pontjában meghatározott feladatkörében eljárva a következőket rendeli el:

**1. §** Litér Köszég Önkormányzat Képviselő-testületének a szociális és gyermekvédelmi igazgatásról és ellátásokról szóló 4/2015. (II.27.) önkormányzati rendelet (a továbbiakban: Rendelet) 27. § (11) a) bekezdése helyébe a következő rendelkezés lép:

*27.§ (11) a) Ingyenes ellátásban részesül, akinek rendszeres havi jövedelme az öregségi nyugdíj mindenkori legkisebb összegének 50 %-át nem haladja meg, valamint*

*b) az a reá irányadó nyugdíjkorhatárt betöltött személy, aki időskorúak járadékában részesül.*

**2.§** Jelen rendelet a kihirdetést követő nap lép hatályba.

Szedlák Attila Bencze Éva

polgármester jegyző

**Litér Község Önkormányzat Képviselő-testületének**

**a szociális és gyermekvédelmi igazgatásról és ellátásokról szóló**

**4/2015. (II.27.) önkormányzati rendelet módosításáról szóló**

**indoklása és hatástanulmánya**

**INDOKLÁS**

Litér Község Önkormányzatának Képviselő-testülete- a szociális igazgatásról és a szociális ellátásokról szóló 1993. évi III. törvény 32. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. Törvény 13 §. (1) bekezdés 8. pontjában meghatározott feladatkörében eljárva módosította szociális rendeletét.

Litér Község Önkormányzatának képviselő-testülete módosította az étkezési térítési díjakról szóló rendeletét, és 2018. szeptember 1. napjától a Litéri Csivitelő Óvoda és Bölcsőde konyhájából történő ebéd kihordásánál a szociális étkezők részére kiszállítási díjat állapított meg, és éthordók helyett az étel szállítása egyszer használatos edényzetben történik.

Ezzel kismértékben növekedett az elmúlt évekhez képest a szociális étkezés térítési díja, viszont az alacsony jövedelemmel rendelkező igénylőnek, ez a mértékű emelés jelentősen megnehezíti a térítési díj kifizetését.

**HATÁSVIZSGÁLAT**

**A hatásvizsgálat során vizsgálva volt:**

**Társadalmi, gazdasági, költségvetési hatás:**

- társadalmi hatása: kedvező változás a kis jövedelemmel rendelkező nyugdíjkorhatárt betöltő időskorúak járadékában részesülők számára

- gazdasági hatása: az önkormányzat saját bevételeire jelentős

**Környezet-és egészségügyi hatása:**

A rendelet felülvizsgálatának környezetvédelmi és egészségügyi hatása nincs.

**Adminisztratív terheket befolyásoló hatás:**

A rendelet módosításának minimális adminisztratív terheket befolyásoló hatása van.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotását a rendelet jogszabályi változásokhoz történő igazítása teszi szükségessé.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, szervezeti és tárgyi feltételek adottak.

**Litér, 2018. november 16.**

**Bencze Éva**

**jegyző**